La Grande et véritable pronostication des Cons sauvages/02
# La Grande et véritable pronostication des Cons sauvages/02

### Cy-après enſuyt la Chanſon chantée de très-méchant ſon.

VOus qui tenez eſcolle Du bas eſbattement Gardez en chaulde colle De gaſter l’inſtrument, Car la groſſe vérolle Se prend ſoudainement, Puis on eſt mis au roolle D’amoureux en tourment. ﻿Le trou de la femelle Mord cauteleuſement, Bien ſouvent la plus belle En a couvertement : Portez de la Chandelle, Regardez baſſement, Qui d’en porter ſe meſſe Il faict très ſagement. ﻿C’eſt groſſe Seigneurie D’eſtre perlifié Pour aller en Suerie Eſtre vivifié : N’en ayez point d’envie, I’en ſuis certifié,

Autant vault ſur ma vie Eſtre crucifié. ﻿Le ioyaux de la brague N’a eſté mal courtoys, Car pour un coup de dague I’en ai ſué un moys Plus aſpre que lignaige M’ont faict toucher le boys, Au Dyable ſoit la dague, Et le ieu du Biſcoy. ﻿Lyez & gouſtez le pourpoint, Non ſans avoir quelque remord : Le compoſiteur en eſt mort Qui avoit d’un ſeul coup point. ﻿Ce Livre-cy fut compoſé À Naples au pays de Suerie, Auquel lieu a eſté portée À un maiſtre d’Imprimerie, Lequel ſoudain ie vous aſſie, Pour l’imprimer ceſſa toute œuvre, On le vend à la Bourgeoiſie De Rouen rue de la Chievre.

